Sentenza tal-Qorti Ġenerali tas-6 ta’ April 2022 – MF vs eu-LISA
(Kawża T-568/20) 1
(“Servizz pubbliku – Membri tal-persunal temporanju – Pożizzjoni okkupata li teżiġi approvazzjoni ta’ sigurtà – Approvazzjoni rrifjutata mill-awtorità nazzjonali ta’ sigurtà – Xoljiment tal-kuntratt – Assenza ta’ talba għal smigħ – Dritt għal smigħ fis-sens tal-Artikolu 11(5)(b) tad-Deċiżjoni 2015/444”)
Lingwa tal-kawża: l-Ingliż
Partijiet
Rikorrent: MF (rappreżentant: L. Levi, avukata)
Konvenut: L-Aġenzija tal-Unjoni Ewropea għat-Tmexxija Operattiva ta’ Sistemi tal-IT fuq Skala Kbira fl-Ispazju ta’ Libertà, Sigurtà u Ġustizzja (rappreżentanti: M. Chiodi, aġent, assistit minn A. Duron u D. Waelbroeck, avukati)
Suġġett
Permezz tar-rikors tiegħu bbażat fuq l-Artikolu 270 TFUE, ippreżentat fir-Reġistru tal-Qorti Ġenerali fl-4 ta’ Settembru 2020, ir-rikorrent jitlob l-annullament, minn naħa, tad-deċiżjoni tal-Aġenzija tal-Unjoni Ewropea għat-Tmexxija Operattiva ta’ Sistemi tal-IT fuq Skala Kbira fl-Ispazju ta’ Libertà, Sigurtà u Ġustizzja (l-EU-LISA) tad-29 ta’ Ottubru 2019 li xxolji l-kuntratt tiegħu ta’ xogħol u, min-naħa l-oħra, sa fejn huwa neċessarju, tad-deċiżjoni tal-EU-LISA tas-26 ta’ Mejju 2020 li tiċħad l-ilment tiegħu tad-29 ta’ Jannar 2020.
Dispożittiv
Ir-rikors huwa miċħud.
MF huwa kkundannat għall-ispejjeż.
____________
1     ĠU C 399, 23.11.2020.